"Ոսկրածուծի դոնորների հայկական ռեեստր" բարեգործական հիմնադրամի գործադիր տնօրեն Սևակ Ավագյանն իր խոսքում հայտնեց, որ Բարեգործական կենտրոնն արդեն 11 տարի` իր գործունեության սկզբից հանդիսանում է եվրոպական ֆեդերացիայի անդամ: Նա հայտնեց, որ մեր լաբորատորիան միակն է նախկին ԽՍՀՄ ամբողջ տարածքում, որն ունի այդ կարևորագույն կառույցի հավատարմագիրը: "Դրա համար էլ ֆեդերացիան որոշեց այստեղ անել այդ գիտաժողովը` դիտելով Հայաստանը կամրջող օղակ մնացած երկրների գիտնականների համար",-ասաց նա: